akhatubwadi besa veyagwa, dalegu deli uluvevai gala magigu biyomadasi siesaesa makhala khasibunukwa e, paisewaga mokwita pela gabena deli valu khalamwau. gala pela gala wala ayosi manila mitaga, gala adubumi makhadasi kedala wabu deli sepulaki. makwena gabena lapaisewa, gala pela dala. avela magila biwotetila, gala pela bimwasawa makhala wabu ‘opolitics’e, bitola iwotetila mokwita pela valu khalamwau. taneneisi gala pela khadabwenasi besa tetala tetala e, bimweeya bitaburigimwalasi. kidamwa magimi makhala -- besa avetuta bawini e, sena nanakwa balumwelaemi, valu khalamwau balumwelai e, bala goli atobudaki nenei agubwena titolegu deli litugwa. pela bogwa lamapwemi – layomadi ula esaesa e, basuiga banei mapula uliyomada besa yokwami. besaga gala awabwemi, gala amapwemi mapela avetuta bawini e, bikaiki wowogu pela yokwami deli goli valu khalamwau mokwita. pela ulataina khalamwau mesinaku wala mtona gwadi yawagu, motuputupula deli litula ipilasisi, tuwagu mospikuna pela la dinghy e, kweyu litugwa simani pela ula ticketi mapula, nomination mapula, sopila dinghy e, kweyu khegiya khalaga. bo mesinaku. kugisa gala wala ibwadi bitawabu tomota siesaesa pela yomada.